हरप्रीत ने एशियाई कुश्ती चैंपियनशिप में कांस्य पदक जीता: मुख्य खबरें (News Headlines Daily)
Home Sports Wrestling हरप्रीत ने एशियाई कुश्ती चैंपियनशिप में कांस्य पदक जीता
हरप्रीत ने एशियाई कुश्ती चैंपियनशिप में कांस्य पदक जीता
कुश्ती: एशिया चैंपियनशिप में भारत के हरप्रीत सिंह ने जीता कांस्य पदक
भारत के हरप्रीत सिंह ने एशियाई कुश्ती चैंपियनशिप के पहले दिन ग्रीको रोमन के 80 किग्रा में कांस्य पदक जीता लेकिन बाकी भारतीय पहलवान प्रभावशाली प्रदर्शन करने में नाकाम रहे।
हरप्रीत ने चीन के जुनजे ना को 3-2 से हराकर एशियाई चैंपियनशिप में अपना लगातार दूसरा कांस्य पदक जीता। पहले दौर के बाद स्कोर 1-1 से बराबर था लेकिन भारतीय खिलाड़ी ने शानदार वापसी की और दूसरे दौर में 3-1 से बढ़त हासिल कर ली।
इन्हे भी पढ़े: भारतीय खिलाड़ी लिएंडर पेस ने तलाहासी चैलेंजर टूर्नामेंट जीता
चीनी पहलवान ने हालांकि अंतिम क्षणों में एक अंक हासिल किया लेकिन हरप्रीत ने ‘बगाल्दो’ तकनीक अपनाई और आखिर में उन्हें जीत मिली।
एक अन्य भारतीय गुरप्रीत सिंह 75 किग्रा पोडियम पर पहुंचने के करीब पहुंचा लेकिन वह कांस्य पदक मैच में चीन के बिन यांग से केवल 38 सेकेंड में 0-8 से हार गए।